Document ID: /roh_data/filtered/fineweb-2-filterrobots_roh.jsonl.gz/30198

La passlunghista Nadine Fähndrich è vegnida sin il quart plaz en la cursa da 10 kilometers stil liber. Pir ina giada – avant quatter onns a Cogne sco segunda – è la dunna da 27 onns stada classada meglier en ina cursa a distanza. Ella è la spezialista da sprint.
Questa giada èn dentant – auter che a Cogne – era tuttas dunnas las pi fermas stadas da la partida. Perquai è quest quart plaz da valitar pli ferm. Plinavant è Fähndrich turnada dal trenament d'autezza en vista al campiunadi mundial ch'è en radund trais emnas.
Sin la victura Ebba Andersson da la Svezia ha la Svizra pers 37,3 secundas. Sin la terza Ingvild Östberg be 4,1 secundas. Sco segunda è sa classada l'Americana Jessie Diggins.